क्षुत्तृषा
क्षुत्तृषा या क्षुत्तृष्णा खाद्य और पेय पदार्थ ग्रसन की इच्छा है, जो साधारणतः क्षुधा और तृषा के कारण होती है। आकर्षक खाद्य और पेय पदार्थ क्षुधा और तृषा न होने पर भी क्षुत्तृषा को उत्तेजित कर सकते हैं, तथापि तृप्ति से काफी कम हो सकती है। क्षुत्तृषा सभी उच्च जीवन-रूपों में मौजूद होती है, और चयापचय आवश्यकताओं को बनाए रखने के लिए पर्याप्त ऊर्जा सेवन के विनियमन का कार्य करती है। यह जठरांत्र क्षेत्र, वसा ऊतक और मस्तिष्क के मध्य घनिष्ठ अन्तःक्रिया द्वारा नियंत्रित होता है। क्षुत्तृषा का संबंध हर व्यक्ति के व्यवहार से होता है। क्षुत्तृषावर्धक व्यवहार, एकमात्र ऐसी प्रक्रिया है जिसमें ऊर्जा का सेवन शामिल होता है, जबकि अन्य सभी व्यवहार ऊर्जा की मुक्ति को प्रभावित करते हैं। तनावग्रस्त होने पर, क्षुत्तृषा का स्तर बढ़ सकता है और फलस्वरूप खाद्य और पेय का सेवन बढ़ सकता है। क्षुधा में कमी को क्षुधाक्षति कहा जाता है, जबकि अतिक्षुधा क्षुधा में वृद्धि को कहा जाता है।